EkBass/fiwiki-20250220-pages-articles huggingface dataset:
Vilho Manninen

Vilho Eelis Manninen (19. maaliskuuta 1913 Kangasniemi – 20. elokuuta 1990)Janakkalan seurakunta, Vilho Eelis Manninen, Pyhän Laurin kirkon hautausmaa, Janakkala, osasto 9, viitattu 18.2.2022 oli suomalainen poliisi ja kirjailija.Kirjasampo.fi : Vilho ManninenAnsioitunut kotiseutumuistelija Vilho Manninen, 82. Kangasniemeläisiä henkilö- ja ryhmäkuvia (sivu II), Jukka Joutsin Kangasniemen muuttuva rakennettu ympäristö-sivusto Kangasniemen Hokassa syntynyt Manninen eli lapsuus- ja nuoruusvuotensa Kangasniemen kirkonkylällä kasvattilapsena kiertokoulunopettaja Henriikka Mannisen luona. Hän lähti 1930-luvun alussa Mikkeliin opiskelemaan kellosepäksi mutta palasi muutaman vuoden harjoittelun jälkeen takaisin Kangasniemelle. Manninen oli vartiopalveluksessa talvisodan ensimmäisenä päivänä 30, marraskuuta 1939 Rajajoen rautatiesillalla ja joutui sotavangiksi. Hän oli vankina muun muassa Gornilovan sotavankileirillä. Suomeen palattuaan Manninen toimi poliisina Helsingissä. Eläkkeelle jäätyään hän muutti Janakkalaan ja aloitti myös kirjoittamisen. == Teoksia == * Uunierakko : novelleja ; piirroskuvat Viljo Jääskeläinen. Akateeminen kustannusliike, Helsinki 1967 * Rajamies – sotavankina, 11-osainen kertomus ilmestyi Kansa taisteli -lehden numeroissa 9/1966 – 8/1967 * Rajajoki 30.11.1939–1969. Akateeminen kustannusliike, Helsinki 1969, 2. painos nimellä Rajajoki 30.11.1939. V. Manninen, Turenki 1979 * Sodan ensimmäinen vanki Kannaksella. Kansa taisteli 2/1973 * Kotipuolen raitit 1920 – 30-luvulla Kangasniemellä ja Mikkelissä. 1978 == Lähteet == == Aiheesta muualla == * Rajamies - sotavankina-kertomuksen 1. osa Sota syttyi Rajajoella, Kansa taisteli 9/1966 * Mannisen kertomus Sodan ensimmäinen vanki Kannaksella. Kansa taisteli 2/1973 * Suomen kirjailijat 1945–1980, Manninen, Vilho Eelis, sivu 389, toimittaneet Maija Hirvonen,Hannu Launonen, Anna Nybondas, Inger Bäcksbacka, Suomalaisen Kirjallisuuden Seuran toimituksia 402, 1985 Luokka:Suomalaiset poliisit Luokka:Suomalaiset kirjailijat Luokka:Vuonna 1913 syntyneet Luokka:Vuonna 1990 kuolleet
Landsberg am Lech

Landsberg am Lech on kaupunki lounaisessa Baijerissa, Saksassa, noin 65 kilometriä länteen Münchenistä ja 35 kilometriä etelään Augsburgista. Vuonna 2016 kaupungissa oli vajaat 29 000 asukasta. == Lähteet == == Aiheesta muualla == Luokka:Saksan kaupungit
Ytterbium(III)fluoridi

Ytterbium(III)fluoridi tai ytterbiumfluoridi (YbF3) on harvinaisen maametallin ytterbiumin epäorgaaninen yhdiste fluorin kanssa. Yhdisteessä fluori esiintyy hapetusluvulla −I ja ytterbium +III. Jos metallista ytterbiumia käsitellään vetyfluoridilla, sen pinnalle muodostuu hapolta suojaava ytterbiumfluoridikerros. Ytterbiumfluoridia on tutkittu käytettäväksi muovisissa hammaspaikoissa, koska se vapauttaa jatkuvasti pieniä määriä kariesta ehkäisevää fluoria. Lisäksi röntgensäteily ei läpäise ytterbiumfluoridia, joten se antaa hyvän kontrastin hammaslääketieteellisissä kuvantamistutkimuksissa. == Lähteet == == Aiheesta muualla == * PubChem: Ytterbium Trifluoride Luokka:Ytterbiumyhdisteet Luokka:Fluoridit
Ytterbium(II)fluoridi

Ytterbium(II)fluoridi tai ytterbiumfluoridi YbF2 on harvinaisen maametallin ytterbiumin epäorgaaninen yhdiste fluorin kanssa, jossa fluori esiintyy hapetusluvulla −I ja ytterbium +II. == Lähteet == == Aiheesta muualla == * PubChem: Ytterbium(2+);difluoride Luokka:Ytterbiumyhdisteet Luokka:Fluoridit
Ytterbiumfluoridi

Alkuaineen ytterbium fluorideja ovat ainakin: * Ytterbium(II)fluoridi (YbF2) * Ytterbium(III)fluoridi (YbF3) Luokka:Ytterbiumyhdisteet
Sigrid Storråda

Sigrid Storråda (elänyt noin vuonna 1000) oli Eerik Voittoisan puolisona Ruotsin ja Tanskan kuningatar. Hänestä kerrotaan islantilaisissa saagoissa. Niiden mukaan Eerik ja Sigrid saivat pojan, Olavi Sylikuninkaan, mahdollisesti toisenkin, jonka nimi oli Emund. Sigrid oli vaurasta talonpoikaissukua Götanmaalta ja hän avioitui nuorena Tanskan kruununperijän Sven Haaraparran kanssa. Puolison isä hyökkäsi Ruotsin kuninkaan Eerik Voittoisan kimppuun 300 laivalla vuonna 988. Eerik torjui hyökkäyksen ja teki kostoretken, jolla hän ryösti Sigfridin itselleen. Sigfrid synnytti Eerikille pojan, josta tuli Ruotsin kuningas Olavi Sylikuningas. Eerik kuoli vuonna 995, jolloin leskeä tuli kosimaan Norjan kuningas Olav Tryggvason. Kosittava kuitenkin suuttui ja maiden välille syntyi Svoldin meritaistelu. Kertomukset Sigfridistä perustuvat epävarmoihin lähteisiin ja on mahdollista, että hän on taruhenkilö. Tarina on kuitenkin innoittanut monia kirjailijoita kuten Selma Lagerlöfiä, Carl Grimbergiä, Frans G. Bengtssonia ja Verner von Heidenstamia. == Lähteet == Luokka:Ruotsin kuningattaret Luokka:Keskiajan henkilöt Luokka:Syntymävuosi tuntematon Luokka:Kuolinvuosi tuntematon
Latentti homoseksuaalisuus

Latentti homoseksuaalisuus on ihmisyksilössä olevaa tiedostamatonta homoseksuaalisuutta, jota yksilö ei tietoisesti koe eikä se ilmene käyttäytymisessä. Yksilö pyrkii sulkemaan mahdollisuuden tietoisesta mielestään, mutta terapeutti saattaa ehdottaa sitä. Psykologi Sigmund Freud kirjoitti latentista homoseksuaalisuudesta. Erään teorian mukaan homofobia johtuu latentista homoseksuaalisuudesta.https://www.psychologytoday.com/files/u47/Henry_et_al.pdf ==Katso myös== *Kinseyn asteikko *Bi-curious *Biseksuaalisuus *Biseksuaalisuuden häivyttäminen ==Lähteet== Luokka:Seksuaalinen suuntautuminen ja tiede
Ytterbium(III)bromidi

Ytterbium(III)bromidi tai ytterbiumbromidi YbBr3 on harvinaisen maametallin ytterbiumin epäorgaaninen yhdiste bromin kanssa, jossa bromi esiintyy hapetusluvulla −I ja ytterbium +III. Se liukenee veteen ja muodostaa myös kidevedellisiä hydraatteja. == Lähteet == == Aiheesta muualla == * PubChem: Ytterbium Tribromide Luokka:Ytterbiumyhdisteet Luokka:Bromidit
Ytterbium(II)bromidi

Ytterbium(II)bromidi tai ytterbiumbromidi YbBr2 on harvinaisen maametallin ytterbiumin epäorgaaninen yhdiste bromin kanssa, jossa bromi esiintyy hapetusluvulla −I ja ytterbium +II. Se reagoi veden kanssa. == Lähteet == == Aiheesta muualla == * PubChem: Ytterbium Dibromide Luokka:Ytterbiumyhdisteet Luokka:Bromidit
Ytterbiumbromidi

Alkuaineen ytterbium bromideja ovat ainakin: * Ytterbium(II)bromidi (YbBr2) * Ytterbium(III)bromidi (YbBr3) Luokka:Ytterbiumyhdisteet
Hanni Toosbuy Kasprzak

Hanni Toosbuy Kasprzak (s. 1957) on tanskalainen, joka on noussut julkisuuteen erityisesti Ecco Sko A/S-jalkinevalmistajan hallituksen puheenjohtajana ja noustuaan perimänsä Ecco-omistuksen vuoksi miljardööriksi. Maaliskuussa 2018 yhdysvaltalainen talousjulkaisu Forbes luokitteli hänet miljardöörilistallaan maailman 924. rikkaimmaksi ihmiseksi. Tuolloin hänen varallisuudekseen arvioitiin oli 2,6 miljardia dollaria. Hänen isänsä Karl Toosbuy (1928–2004) perusti vuonna 1963 Ecco-yhtiön. Hanni Toosbuy Kasprzakd on yhtiön toista omistajasukupolvea, joka on ollut Ecco Sko A/S:n hallituksen puheenjohtaja kesäkuusta 1996 ja jolle määräävä osake-enemmistö siirtyi vuonna 1997. Kolmatta sukupolvea edustaa hänen poikansa, aiempi ammattigolffaaja André (s. 1988), joka on jo noussut yhtiön hallitukseen. Toosbuy Kasprzakd on naimisissa, ja hänellä on kaksi lasta. Hän on kilparatsastuksen ystävä ja tukija. Tytär on Anna Kaspzakd (s. 1989) ammatiltaan kouluratsastaja ja kouluratsastuksen Tanskan mestari. Hän ratsasti Tanskan joukkueessa, joka voitti hopeaa kouluratsastuksen Euroopan mestaruuskilpailuissa Göteborgissa elokuussa 2017. Vuonna 2016 Anna edusti Tanskaa Rio de Janeiron olympialaisissa lajinaan kouluratsastus. ==Lähteet== ==Aiheesta muualla== *Hanni Toosbuy Kasprzak and Dieter Kasprzak. ECCO Sko A/S. Award Winners. (Family Business Yearbook 2014, pdf) Luokka:Tanskalaiset yritysjohtajat Luokka:Tanskalaiset miljardöörit Luokka:Vuonna 1957 syntyneet Luokka:Elävät henkilöt
Andréa Ferréol

Andréa Ferréol (s. 6. tammikuuta 1947 Aix-en-Provence, Ranska) on ranskalainen näyttelijä. Andréa Ferréol opiskeli teini-ikäisenä teatterialaa Jean-Laurent Cochetin ja Antoine Bourseillerin opastuksella vanhempiensa kieltoa uhmaten. Opinnot jatkuivat Pariisin kaunotaiteiden instituutissa.Porträt der Schauspielerin Andréa Ferréol. Thomas Staedli. Viitattu 7.4.2018. Hän tuli suuren yleisön tuntemaksi roolistaan Marco Ferrerin elokuvassa Suuri pamaus (La Grande Bouffe, 1973). Ensiesityksessään Cannesin elokuvajuhlilla filmi aiheutti skandaalin Ferréolin pitämän vaginamonologin takia. Ferréolin lukuisista elokuvarooleista klassikoiksi ovat kuitenkin nousseet elokuvat Volker Schlöndorffin Peltirumpu (Die Blechtrommel, 1979), Ettore Scolan Hyvää yötä, majesteetti (La nuit de Varennes, 1982) ja François Truffautin Viimeinen metro (Le dernier métro, 1980) ja Joël Sérian Kuumat kukkulat (Les Galettes de Pont-Aven, 1975). Entretien avec Andréa Ferréol à l'affiche des "Monologues du vagin". Web Archive 2010. Viitattu 7.4.2018. Hän sai vuosina 1976 ja 1981 parhaan naissivuosan César-palkinnon rooleistaan elokuvissa Kuumat kukkulat ja Viimeinen metro sekä vuonna 1977 parhaan naissivuosan David di Donatello -palkinnon elokuvasta Sano se kukkasin (Sono pazzo di Iris Blond, 1996). Hän kuuluu Kunnialegioonaan (2013). ==Lähteet== ==Aiheesta muualla== * Luokka:Ranskalaiset näyttelijät Luokka:Vuonna 1947 syntyneet Luokka:Elävät henkilöt
Béma

Béma on maalaiskunta ja sen keskuskylä Kayesin alueen Diéman piirissä Malissa. Se sijaitsee 65 kilometriä Diémasta pohjoiseen. Kunnassa on 25 400 ja keskuskylässä 5 200 asukasta (vuonna 2009). Béman kunnan pinta-ala on 1 350 neliökilometriäProgramme, s. 6.. Se rajoittuu kaakossa Diéman piirin Grouméran, etelässä Diéman ja Diangounté Camaran, luoteessa Fassoudébén ja Guédébinén sekä koillisessa Nioron piirin Diabiguén ja Koréra Korén ja lounaassa Simbin kuntiin. Maisemaa leimaavat laajat hiekkatasangot ja alangot. Vesistöjä ovat sadekauden jälkeen kuivuvat tulva-altaat.Programme, s. 7. Seutu kuuluu Sahelin vyöhykkeeseen. Vuotuinen sademäärä on 400–500 millimetriä. Kasvillisuus on pensassavannia. Kuntaan kuuluu 24 kylääProgramme, s. 5–6.. Asukkaista 75 % on soninkeja, 18,5 % maureja, 4 % bambaroita ja 2,5 % fulbeja. Vallitseva uskonto on islam. Béman kautta kulkee Diéman ja Nioron välinen päällystetty maantie. Paikallisia elinkeinoja ovat maanviljely, karjanhoito ja kaupankäynti. Tärkeimmät viljelykasvit ovat durra, hirssi, lehmänpapu ja maissi. Kotieläimiä ovat naudat, lampaat, vuohet, hevoset, aasit ja siipikarja. Käsityöammattien ja metsien hyödyntämisen merkitys on vähäinen. Bémassa pidetään viikoittaiset markkinat.Programme, s. 8. Nuoriso hakeutuu ansiotöihin kaupunkeihin tai pyrkii muuttamaan ulkomaille, jossa asuu arviolta seitsemän prosenttia bémalaisista. Kunnassa toimii kuusi alakoulua, yläkoulu, koulutus- ja kehittämiskeskus (CED) ja lukutaitokeskus. Kouluopetuksen piirissä on noin 35 % lapsista. Terveyspalveluihin kuuluu kaksi terveyskeskusta, kaksi synnytyslaitosta ja sairastupa. Yleisimpiä terveysongelmia ovat malaria, ripulitaudit, hengityselinsairaudet ja aliravitsemus.Programme, s. 9–10. Vesihuolto käsittää kaivoja, porakaivoja ja vesiposteja. ==Lähteet== * ===Viitteet=== Luokka:Diéman piiri Luokka:Malin kunnat
Ytterbium(II)jodidi

Ytterbium(II)jodidi tai ytterbiumdijodidi YbI2 on harvinaisen maametallin ytterbiumin epäorgaaninen yhdiste jodin kanssa, jossa jodi esiintyy hapetusluvulla −I ja ytterbium +II. Se muodostaa keltaisia tai mustia kiteitä. Ytterbium(II)jodidia saadaan pelkistämällä ytterbium(III)jodidia YbI3 metallisella ytterbiumilla tai alkalimetallilla. Sitä syntyy myös pelkästään lämmön vaikutuksesta tapahtuvalla ytterbium(III)jodidin hajoamisella: :2 YbI3 → 2 YbI2 \+ I2 Vastaavasti kuin samarium(II)jodidia SmI2, yhdistettä voidaan valmistaa myös ytterbiummetallin reaktiolla 1,2-dijodietaanin kanssa tetrahydrofuraanissa huoneenlämpötilassa: :Yb + ICH2CH2I → YbI2 \+ CH2=CH2 Kuten samarium(II)jodidia, ytterbium(II)jodidia voidaan käyttää orgaanisten synteesien katalyyttinä muun muassa useissa kytkentäreaktioissa. == Lähteet == == Aiheesta muualla == * PubChem: Diiodoytterbium Luokka:Ytterbiumyhdisteet Luokka:Jodidit
Ytterbiumjodidi

Alkuaineen ytterbium jodideja ovat ainakin: * Ytterbium(II)jodidi (YbI2) * Ytterbium(III)jodidi (YbI3) Luokka:Ytterbiumyhdisteet
Meri Ilmarinen

Meri Tuuli Linnea Ilmarinen (s. 4. kesäkuuta 1991) on suomalainen painonnostaja. Ilmarinen voitti maaliskuussa 2018 Bukarestin EM-kilpailuissa pronssia sarjassa 75 kg. Hän ylsi pronssille myös työnnössä.https://yle.fi/urheilu/3-10141172 Ilmarinen on ollut kokopäiväinen painonnostaja vuodesta 2015 lähtienhttps://yle.fi/urheilu/3-10141234. Vuonna 2017 hän sijoittui MM-kilpailuissa yhdeksänneksihttp://www.iltalehti.fi/fitnessvoimailu/201712052200582507_bs.shtml. == Lähteet == == Aiheesta muualla == * Profiili IWF Luokka:Suomalaiset painonnostajat Luokka:Vuonna 1991 syntyneet Luokka:Elävät henkilöt
Ytterbium(III)jodidi

Ytterbium(III)jodidi tai ytterbiumtrijodidi YbI3 on harvinaisen maametallin ytterbiumin epäorgaaninen yhdiste jodin kanssa, jossa jodi esiintyy hapetusluvulla −I ja ytterbium +III. Se liukenee veteen ja muodostaa keltaisia tai valkeita kiteitä. Ytterbium(III)jodidia voidaan pelkistää metallisella ytterbiumilla tai alkalimetallilla, jolloin saadaan ytterbium(II)jodidia YbI2. Ytterbium(III)jodidi myös hajoaa lämmön vaikutuksesta ytterbium(II)jodidiksi: :2 YbI3 → 2 YbI2 \+ I2 == Lähteet == == Aiheesta muualla == * PubChem: Triiodoytterbium Luokka:Ytterbiumyhdisteet Luokka:Jodidit
Anja Harteros

Anja Harteros (s. 23. heinäkuuta 1972 Bergneustadt) on saksalainen oopperalaulaja, äänialaltaan sopraano.Bach-Cantatas.com: Anja Harteros == Elämä ja ura == Harteros syntyi kreikkalaiselle isälle ja saksalaiselle äidille, ja hänellä on kaksi sisarusta, Alexia ja Georgios. Lapsuudessaan Anja Harteros sai vanhemmiltaan kannustusta kohti uraa taidemusiikin ja laulamisen parissa. Hänen musiikinopettajansa Wüllenweber-lukiossa Bergneustadtissa, August Wilhelm Welp, panikin merkille hänen poikkeuksellisen lahjakkuutensa ja suositteli ammattimaisia lauluopintoja hänelle. 14-vuotiaana Harteros aloitti laulamisen opiskelun Astrid Huber-Aulmannin johdolla Gummersbachissa. Vuonna 1990 Harteros siirtyi Wolfgang Kastorpin opetukseen Kölnin oopperaan. Kastorp myös säesti häntä konserttisarjassa. Valmistuttuaan lukiosta vuonna 1991 Harteros jatkoi laulamisen opiskelemista Kölnin musiikkikorkeakoulussa opettajanaan Liselotte Hammes. Myös Huber-Aulmann opetti häntä aina vuoden 1996 alkupuolelle asti; Harteros kiersikin Huber-Aulmannin kanssa konsertoimassa vuosina 1993 ja 1994 Venäjällä ja Yhdysvalloissa. Ennen valmistumistaan Harteros sai vakituisen kiinnityksen Gelsenkirchenin ja Wuppertalin Schillertheaterin musiikkiryhmään. Valmistuttuaan vuonna 1996 Harteros sai vakituisen työpaikan oopperasta Bonnista. Kesällä 1999 Harteros voitti BBC Cardiff Singer of the World -kilpailun ensimmäisenä tämän saavuttaneena saksalaisena henkilönä. Tämä oli hänen urallaan suuri läpimurto. Sittemmin Harteros on esiintynyt merkittävissä oopperataloissa eri maanosissa. Hänen ohjelmistoonsa on kuulunut muun muassa Wolfgang Amadeus Mozartin, Giuseppe Verdin, Richard Wagnerin ja Giacomo Puccinin oopperoiden rooleja. Lisäksi hän on esiintynyt kansainvälisesti resitalistina. == Lähteet == Luokka:Saksalaiset oopperalaulajat Luokka:Sopraanot Luokka:Vuonna 1972 syntyneet Luokka:Elävät henkilöt
Pieni talo

Pieni talo on Laura Ingalls Wilderin kirjoittama lastenkirjasarja, jonka ensimmäinen kirja Little House in the Big Woods (suom. Pieni talo suuressa metsässä) ilmestyi 1932. Kirjasarja on Ingalls Wilderin lapsuuden ihannoitu kuva, joka ei vastaa todellisuutta. Sen kirjoittajaksi tai avustajaksi on arveltu Ingalls Wilderin tytärtä Rose Wilder Lanea, joka oli aikanaan menestyksekäs kirjailija ja jonka mukaan äiti tuskin hallitsi oikeinkirjoitusta. Sarjaa on pidetty paitsi lastenkirjoina, myös yhdysvaltalaisen konservatiivisen, republikaanisen ajattelun allegoriana yhdysvaltalaisesta vapauden käsitteestä, kuten Laura Honkasalo kirjoittaa. Ingalls Wilder kirjoitti alun perin omaelämäkerran, jonka kustantajat kuitenkin hylkäsivät. Teos on ilmestynyt 2000-luvulla nimellä Pioneer Girl varustettuna selityksin ja kuvin. Wilder muokkasi tarinan tyttärensä avulla lapsille sopivaksi. Tytär Rose Wilder Lane on libertaarisen liikkeen perustaja yhdessä Ayn Randin ja Isabel Patersonin kanssa. Rose Wilder Lane testamenttasi äidiltään perimänsä kirjasarjan oikeudet libertaanipoliitikko Roger Lea MacBridelle, joka jätti ne edelleen perinnöksi omalle tuntemattomaksi jääneelle tyttärelleen. == Sarjan kirjat alkuperäisessä järjestyksessä == * Pieni talo suuressa metsässä (Little house in the big woods), suom. Heidi Järvenpää; runot suom. Kirsi Kunnas; kuv. Garth Williams. Jyväskylä: Gummerus, 1961 * Farmarin lapset (Farmer boy), suom. Leif Forsblom; piirrokset: Garth Williams. Jyväskylä: Gummerus, 1973. ISBN 951-20-0222-1., ISBN 951-20-0223-X. (kertoo Almanzon lapsuudesta ) * Pieni talo preerialla (Little house on the prairie), suom. S. S. Taula; kuv. Garth Williams. Jyväskylä: Gummerus, 1957. * Luumujen poukama (On the banks of Plum Greek), kuv. Garth Williams; suom. Heidi Järvenpää; runot suom. Kirsi Kunnas. Jyväskylä: Gummerus, 1964. * Hopeajärven rannalla (By the shores of Silver Lake), suom. Heidi Järvenpää. Jyväskylä: Gummerus, 1966. * Pitkä talvi preerialla (The long winter) / Suom. Esko Jämsén; Kuvitus: Garth Williams. Jyväskylä: Gummerus, 1969. * Pieni kaupunki preerialla (Little town on the prairie), suom. Inkeri Pitkänen; piirrokset: Garth Williams. Jyväskylä: Gummerus, 1975. ISBN 951-20-1007-0. * Onnen kultaiset vuodet (These happy golden years), suom. Inkeri Pitkänen; piirrokset: Garth Williams. Jyväskylä: Gummerus, 1974. ISBN 951-20-0786-X. * Neljä ensimmäistä vuotta (The first four years), suom. Inkeri Pitkänen; piirrokset: Garth Williams. Jyväskylä: Gummerus, 1977. ISBN 951-20-1362-2. (kertoo Lauran aikuisuudesta) == Elokuva- ja televisiosovituksia == * Michael Landonin tuottama televisiosarja Pieni talo preerialla (1974–1983). Landon näyttelee perheen isää. Laura Ingallsia näyttelee Melissa Gilbert. * Japanilainen animesarja Sougen no Shoujo Laura (1975–1976). * Kanadalainen minisarja, joka sai ensi-iltansa vuonna 2004. * Beyond the Prairie: The True Story of Laura Ingalls Wilder (Elämää preerialla) * Beyond the Prairie: The True Story of Laura Ingalls Wilder Continues (Elämää preerialla, osa II) == Lähteet == Luokka:Pieni talo -sarja
Sakhir

Sakhir () on aavikko Bahrainissa. Se sijaitsee Bahrainin saaren eteläisellä puoliskolla, lähellä Zallaqin kylää. Sakhiriin on rakennettu Formula 1 -rata, joka kantaa samaa nimeä. Radalla on ajettu Bahrainin Grand Prix vuodesta 2004 alkaen. Tapahtuma vetää alueelle vuosittain paljon turisteja ja osa Sakhirin alueesta on myös leirintäaluetta. Alueelle on rakennettu myös luonnonsuojelualue ja eläintarha. Luokka:Aasian aavikot Luokka:Bahrainin maantiede
Fassoudébé

Fassoudébé on maalaiskunta ja sen keskuskylä Kayesin alueen Diéman piirissä Malissa. Se sijaitsee 75 kilometriä Diémasta pohjoiseen. Kunnassa on 5 500 ja keskuskylässä 2 500 asukasta (vuonna 2009). Fassoudébén kunnan pinta-ala on 150 neliökilometriäProgramme, s. 3.. Se rajoittuu koillisessa Diéman piirin Guédébinén, kaakossa ja etelässä Béman, lounaassa Nioron piirin Simbin ja luoteessa Guétéman kuntiin. Kunnan alue on pinnanmuodostukseltaan lähinnä tasankoa. Vesistöjä ovat sadekauden jälkeen kuivuvat tulva-altaat.Programme, s. 4. Seutu kuuluu Sahelin vyöhykkeeseen. Vuotuinen sademäärä on 400–500 millimetriä. Kasvillisuus on heinäaroa, jolla kasvaa matalia puita ja pensaita. Kuntaan kuuluu kolme kylää. Asukkaista 95 % on fulbeja, 2,5 % diawandoja ja 2,5 % soninkeja. Yleisimmät kielet ovat fulani ja bambaraProgramme, s. 5.. Fassoudébén kautta kulkee Diéman ja Nioron välinen päällystetty maantie. Seudun pääelinkeinot ovat maanviljely ja laiduntamiseen perustuva karjanhoito. Tärkeimmät viljelykasvit ovat durra, hirssi ja maapähkinä. Kotieläimiä ovat naudat, lampaat, vuohet, hevoset, aasit ja siipikarja. Lisäksi harjoitetaan käsityöammatteja ja kaupankäyntiä.Programme, s. 7–9. Nuoriso hakeutuu ansiotöihin kaupunkeihin tai pyrkii muuttamaan ulkomaille. Kunnassa toimii kaksi alakoulua ja kolme lukutaitokeskusta. Koulua käy 10–15 % lapsista. Fassoudébéssa on terveyskeskus. Vesihuolto käsittää kaivoja ja porakaivoja.Programme, s. 10–13. ==Lähteet== * ===Viitteet=== Luokka:Diéman piiri Luokka:Malin kunnat
Pride and Prejudice and Zombies

Pride and Prejudice and Zombies (tai Pride + Prejudice + Zombies) on vuonna 2016 ensi-iltansa saanut yhdysvaltalais-brittiläinen elokuva, joka perustuu Seth Grahame-Smithin vuonna 2009 julkaistuun teokseen Ylpeys ja ennakkoluulo ja zombit. Teokset parodioivat Jane Austenin romaania Ylpeys ja ennakkoluulo sijoittaen 1800-luvun Englantiin zombi-teeman. Elokuvan on ohjannut Burr Steers, ja sen pääosia näyttelevät Lily James, Sam Riley, Jack Huston, Bella Heathcote, Douglas Booth, Matt Smith, Charles Dance ja Lena Headey. == Rooleissa == == Aiheesta muualla == * Pride and Prejudice and Zombies SONY * Luokka:Vuoden 2016 brittiläiset elokuvat Luokka:Vuoden 2016 yhdysvaltalaiset elokuvat Luokka:Yhdysvaltalaiset romaaneihin perustuvat elokuvat Luokka:Brittiläiset romaaneihin perustuvat elokuvat
Natalia Lafourcade

María Natalia Lafourcade Silva (s. 26. helmikuuta 1984 México) on meksikolainen pop- ja rocklaulaja, joka on voittanut useita Latin Grammy -palkintoja. Hän debytoi vuonna 2003 sooloalbumilla Natalia Lafourcade ja perusti vuonna 2004 rockkokoonpanon Natalia y la Forquetina.AllMusic.com: Natalia Lafourcade Lafourcade innostui muusikkovanhempiensa takia jo varhain musiikista. Hän tiesi varhaisesta iästä alkaen, että hänestä tulisi taiteilija; lapsena hän opiskeli maalaamista, teatteria ja musiikkia. Viimeksi mainittua hän harrasti huilun-, kitaran-, pianon- ja saksofoninsoiton sekä laulamisen muodossa. Lafourcaden tuotantoon ovat vaikuttaneet Fiona Apple, Björk, Café Tacuba ja Zuco 103. == Lähteet == == Aiheesta muualla == Luokka:Meksikolaiset laulajat Luokka:Vuonna 1984 syntyneet Luokka:Elävät henkilöt
Françoise Bettencourt Meyers

Françoise Bettencourt Meyers (s. 10. heinäkuuta 1953 Neuilly-sur-Seine, Ranska) on ranskalainen liikenainen, joka on yksi maailman rikkaimmista naisista. Hän on L'Oreal yritysryppään edesmenneen pääomistaja Liliane Bettencourtin ainoa tytär ja perijä. Hänen omaisuutensa arvoksi arvioidaan hieman yli 42 miljardia dollaria (2017). Bettencourt on naimisissa ranskanjuutalaisen Jean-Pierre Mayersin kanssa, jonka isoisä oli juutalainen rabbi ja murhattiin Auschwitzissa. Bettencourtin äidin puoleinen isoisä Eugene Schueller (1881-1957) oli L'Orealin perustaja, sekä tunnettu toisen maailmansodan aikana natsi-yhteyksistään. Luokka:Vuonna 1953 syntyneet Luokka:Elävät henkilöt Luokka:Ranskalaiset miljardöörit
Nicole Garcia

Nicole Garcia (s. 22. huhtikuuta 1946 Oran, Algeria) on ranskalainen näyttelijä ja elokuvaohjaaja. Garcia opiskeli näyttelijäksi ja sai ensimmäisen elokuvaroolinsa Jean Giraultin filmissä Le gendarme se marie (1968). Seuraavat elokuvaroolit olivat yhä suurempia, kuten tv-elokuva La mort d'un enfant (1974) ja Duelle (une quarantaine) (1976). Hän kohosi Ranskassa 1970-luvun lopulla varsin tunnetuksi elokuvatähdeksi ja näytteli myös lukuisissa tv- elokuvissa.Porträt der Schauspielerin Nicole Garcia. Thomas Staedli. Viitattu 7.4.2018. Vuonna 1979 valmistuneesta filmistä Henkien taistelu (Le cavaleur) Garcia sai César-palkinnon parhaasta naissivuosasta. Alain Resnais’n vuonna 1980 ohjaama Amerikan setä (Mon oncle d’Amérique) oli kokeellinen elokuva, ja Michel Devillen Kuolema ranskalaisessa puutarhassa (Péril en la demeure, 1985) tuotti hänelle César-palkinnon ehdokkuuden parhaaksi naispääosan esitykseksi ja Serge Leroyn Totuuden hinta (Le 4ème pouvoir, 1985) parhaan naispääosan palkinnon Montréalin elokuvajuhlilla. Elokuvaohjaajana Garcia on toiminut 1980-luvulta alkaen. Vuonna 2006 valmistunut Garcian ohjaus Charlie sanoo (Selon Charlie) tunnetaan Suomessa Minna Haapkylän roolityöstä. ==Lähteet== ==Aiheesta muualla== * Luokka:Ranskalaiset näyttelijät Luokka:Ranskalaiset elokuvaohjaajat Luokka:Vuonna 1946 syntyneet Luokka:Elävät henkilöt
Jurga Ivanauskaitė

Jurga Ivanauskaitě (14. marraskuuta 1961 Vilna – 17. helmikuuta 2007 Vilna) oli liettualainen runoilija ja kuvataiteilija. Aluksi Ivanauskaitě opiskeli kuvataiteita ja valmistui graafikoksi Vilnan taideakatemiasta vuonna 1985. Samana vuonna ilmestyi myös hänen ensimmäinen kirjansa, novellikokoelma.http://www.booksfromlithuania.lt/index.php?page_id=22&action;=info&WriterID;=24 Ivanauskaitěn ensimmäinen novellikokoelma herätti ilmestyessään huomiota. Siitä piti erityisesti nuoriso, sillä se oli jotain aivan erilaista kuin mitä tuolloin vielä voimissaan ollut neuvostokirjallisuus. Novellien henkilöt kuuntelevat Beatlesia, pukeutuvat nahkatakkeihin, intoilevat surrealismista, tuntevat itsensä väärinymmärretyiksi ja ovat pettyneitä elämäänsä.http://www.thewritersclub.org/lithuania/jurga_ivanauskaite.htm Vuonna 1993 ilmestyi hänen toinen romaaninsa joka aiheutti skandaalin. Se kertoo kolmen naisen, keskiaikaisen noidan, Maria Magdalenan ja nykyaikaisen boheemin ulkopuolisen, rakkaustarinoista. Kirjaa pidettiin yleisesti pornona ja siitä keskusteltiin kiukkuisesti maan yleisradiossa. Kirjakaupat eivät ottaneet sitä myyntiin ja sen saattoi ostaa ainoastaan erotiikkaliikkeistä. Kohu auttoi myyntiä ja kirjan koko 20 000 kappaletta käsittänyt painos myytiin loppuun parissa viikossa. Se käännettiin saksaksi ja kroatiaksi. Tiibet kiehtoi Ivanauskaitěa ja vuonna 1996 ilmestyi ensimmäinen osa hänen maata käsittäneestä trilogiastaan. Seuraavat osat ilmestyivät vuonna 1997 ja 1999. Hän ryhtyi myös puolustamaan Tiibetin irtautumista Kiinasta. Myös hänen seuraava, vuonna 2000 ilmestynyt teoksensa käsittelee Tiibetiä, mutta mukana on myös itseironiaa ja hän kritisoi eurooppalaista ihmistä, joka pitää Aasiaa henkisenä supermarkettina. Uransa varrella Ivanauskaitě kirjoitti myös esseitä ja lastenkirjoja. Hän menehtyi pehmytkudossarkoomaan. == Lähteet == Luokka:Liettualaiset kirjailijat Luokka:Vuonna 1961 syntyneet Luokka:Vuonna 2007 kuolleet
Emily Clark

Emily Clark (s. 28. marraskuuta 1995 Saskatoon, Saskatchewan) on kanadalainen jääkiekkoilija, joka pelaa hyökkääjänä. Hän on Kanadan maajoukkueen pelaajana saavuttanut olympialaisissa yhden kulta- ja yhden hopeamitalin sekä MM- kilpailuissa kaksi kultaa, neljä hopeaa ja yhden pronssin. Seuratasolla hän edustaa Wisconsinin yliopistoa. Clark voitti olympiakultaa Pekingin olympialaisissa 2022 ja saavutti olympiahopeaa Pyeongchangissa 2018. MM- kilpailuissa hän voitti kultaa vuosina 2021 ja 2022 ja saavutti hopeaa vuosina 2015, 2016, 2017 ja 2023 sekä pronssia vuonna 2019. Alle 18-vuotiaiden MM- kilpailuissa hän voitti kultaa vuosina 2012 ja 2013. == Lähteet == Luokka:Kanadalaiset jääkiekkoilijat Luokka:Kanadalaiset olympiavoittajat Luokka:Vuonna 1995 syntyneet Luokka:Elävät henkilöt
Sanjay Gandhi

Sanjay Gandhi (14. joulukuuta 1946 – 23. kesäkuuta 1980) oli intialainen poliitikko. Sanjay Gandhi syntyi vuonna 1946, hänen äitinsä oli Intian kansalliskongressin johtaja Indira Gandhi ja hänen isänsä oli myös poliitikko Feroze Gandhi. Sanjaysta odotettiin kansalliskongressin seuraavaa johtajaa äitinsä jälkeen, mutta hän kuoli lento-onnettomuudessa vuonna 1980. == Lähteet == Luokka:Intian kongressipuolueen poliitikot Luokka:Lok Sabhan jäsenet Luokka:Lento-onnettomuudessa kuolleet Luokka:Vuonna 1946 syntyneet Luokka:Vuonna 1980 kuolleet
Helen A. Johansson

Ann Helene Elisabeth Johansson (s. 10. lokakuuta 1961 Tranås) on ruotsalainen entinen raviohjastaja. Hän on ainoa naisohjastaja, joka on voittanut maailman arvostetuimpiin ravikilpailuihin kuuluvan Prix d'Amériquen. Johansson ohjasti tamman Ina Scot kilpailun voittoon vuonna 1995. Lisäksi hänen saavutuksiinsa kuuluvat muun muassa Oslo Grand Prixin sekä Napolin Gran Premio Lotterian voitot Ina Scotilla. Johansson on Maria Burdovan ja Jennifer Tillmanin ohella ainoa nainen, joka on ohjastanut Elitloppetin finaalissa. Johansson lopetti raviohjastajan uransa jo 1990-luvun lopussa, mutta jatkoi edelleen valmennustoimintaa. == Lähteet == == Aiheesta muualla == Luokka:Ruotsalaiset raviohjastajat Luokka:Vuonna 1961 syntyneet Luokka:Elävät henkilöt
Dayananda Saraswati

Dayananda Saraswati (1824–1883) oli intialainen uskonnollinen uudistaja ja filosofi ja hindulaisen Arya samaj -uudistusliikkeen perustaja. Hän edisti tärkeitä sosiaalisia uudistuksia, kuten lapsiavioliittojen kieltämistä ja lesken uudelleennaimista. Hän perusti monia oppilaitoksia ja hyväntekeväisyysjärjestöjä. Hänen perustamansa Arya samaj -liike oli nostamassa Intian kansallismielisyyden nousua ennen maan itsenäisyysliikettä. == Lähteet == Luokka:Intialaiset filosofit Luokka:Vuonna 1824 syntyneet Luokka:Vuonna 1883 kuolleet
Bengalin sulttaanikunta

Bengalin sulttaanikunta oli vuosina 1352–1576 Bengalia hallinnut sulttaanikunta. Bengalin sulttaanikunta oli osa Delhin sulttaanikuntaa, mutta se irtaantui Delhin vallasta vuonna 1352. Bengalin sulttaanikunta oli olemassa yli 200 vuoden ajan. Vuonna 1576 suurmogulien valtakunta valloitti sen. == Lähteet == Luokka:Intian kuningaskunnat Luokka:Intian historia Luokka:Sulttaanikunnat
Alma Lund

Alma Lund (o.s. Wikström, 30. huhtikuuta 1854 – 9. lokakuuta 1932) oli suomalainen sopraano ja näyttelijätär. Lund työskenteli aluksi Helsingissä Suomalaiselle oopperalle, myöhemmin Novanderska-seuralle Ruotsissa (vuonna 1885) ja norjalaiselle Den Nationale Scenelle. Hän lauloi Norjan kansallisteatterin kuorossa kun teatteri vuonna 1899 perustettiin ja näytteli muutamissa pikkurooleissa. Hänen merkittävin roolinsa oli Marta näytelmässä Faust. Lund eläköityi vuonna 1920. Vuonna 1907 Alma Lund näytteli naispääroolia ensimmäisessä norjalaisessa elokuvassa Fiskerlivets farer. Hän oli naimisissa oopperalaulaja Bjarne Lundin kanssa (1858–1894). Luokka:Suomalaiset sopraanot Luokka:Vuonna 1854 syntyneet Luokka:Vuonna 1932 kuolleet
Juulia (laulaja)

Juulia Vuojala on suomalainen laulaja-lauluntekijä. Sooloartistina hän käyttää vain etunimeään. Hän on julkaissut soolourallaan viisi singleä sekä yhteis- EP:n Pyhimyksen ja OP Beatsin kanssa. Ennen varsinaista soolouraa hän on toiminut taustalaulajana Pikku G:n kappaleella "Me ollaan nuoriso" ja vaikuttanut hip-hop -kollektiivi Rockin da Northin riveissä ja toimi hevibändin solistina, lisäksi hän teki dueton Samu Haberin kanssa.. Vuojalan ura lähti liikkeelle, kun hän otti yhteyttä tuottaja Jonas W. Karlssoniin ja kertoi haluavansa tehdä musiikkia. Karlsson antoi Vuojalalle kaksi studiopäivää, joiden aikana Vuojala sai vakuutettua Karlssonin. Toisena studiopäivänä he kirjoittivat yhdessä Juulian huhtikuussa 2018 viidentenä singlenä julkaistun ”Jos voisin jättää sut kahdesti” -kappaleen, jota on ollut tekemässä myös Axel Ehnström. Tuota ennen Juulian ja Karlssonin yhdessä tekemistä kappaleista oli julkaistu ”Vakavaa”, ”Huomenna mä meen” sekä ”Titanic-paita”. Masennuksesta kertovan kappaleen, ”Mul oli ikävä mua”, Juulia teki yhdessä tuottaja Jurekin kanssa. Vuonna 2018 Vuolaja julkaisi EP:n Virtual Reality Play vol. 1 yhdessä Pyhimyksen ja Olli-Pekka Vuorisen kanssa kollektiivina Opium. He ovat kertoneet, että levy-yhtiö ei ollut suunnitellut julkaisua pitkään etukäteen, vaan se syntyi spontaanisti. Opium-kollektiivi esiintyi ensimmäisen kerran festivaaleilla Provinssissa 2018 osana Vuojalan konserttia. Juulia on syntynyt Oulussa, mutta hän käynyt peruskoulunsa pääkaupunkiseudulla. Hän on opiskellut myös Kauppakorkeakoulussa. Hän on kertonut julkisuudessa kärsivänsä kroonisesta unettomuudesta. Juulia ilmoitti helmikuussa 2021 olevansa raskaana ja lapsen on määrä syntyä loppukeväällä. == Diskografia == === Singlet === Nimi Vuosi Listasijoitukset Albumi Single- lista Radio- lista ”Vakavaa” 2015 – 29 ”Huomenna mä meen” 2016 – 79 ”Mul oli ikävä mua” 2017 – – ”Titanic-paita” – – ”Jos voisin jättää sut kahdesti” 2018 – – ”Pilvii” 2020 – – ”Pakkaa sun veitset” – – === Musiikkivideot === * Vakavaa (2015 – ohj. Viivi Huuska) * Huomenna mä meen (2016 – ohj. Jaakko & Kusti Manninen) == Lähteet == == Aiheesta muualla == * Juulian virallinen Facebook- sivu Luokka:Suomalaiset laulajat Luokka:Suomalaiset lauluntekijät Luokka:Elävät henkilöt Luokka:Syntymävuosi puuttuu
Ahed Tamimi

Ahed Tamimi (, Ahad at-Tamīmī, s. 31. tammikuuta 2001 Nabi Salih, Länsiranta) on palestiinalainen kansalaisaktivisti, joka nousi maailmanlaajuiseen julkisuuteen joulukuussa 2017 lyötyään israelilaista sotilasta. Välikohtaus johti Tamimin vangitsemiseen, ja lopulta hän sai kahdeksan kuukauden vankeustuomion maaliskuussa 2018. Tamimi on tapauksen johdosta noussut palestiinalaisten vastarinnan uudeksi symboliksi. Israelissa hänen toimintaansa on sen sijaan kuvailtu teatteriksi, Tamimin on väitetty provosoivan sotilaita tahallaan, jotta saataisiin kuvattua propagandamateriaalia. Ahed Tamimi on kotoisin pienestä Nabi Salihin kylästä, jonka maille on rakennettu israelilainen siirtokunta, ja kylän ainoa vesilähde on otettu sen käyttöön. Myös hänen isänsä Bassem Tamimi (s. 1967) ja äiti Nariman ovat tunnettuja aktivisteja. Palestiinan nuorimmaksi toimittajaksi tituleerattu Janna Tamimi (s. 2006) on hänen serkkunsa. Ahed Tamimi oli julkisuudessa jo 11-vuotiaana, kun hän vuonna 2012 heristi uutiskuvissa nyrkkiä veljeään pidättäneille sotilaille. Hän on myöhemmin osallistunut muun muassa Euroopan parlamentin syyskuussa 2017 Brysselissä järjestämään konferenssiin, jossa käsiteltiin naisten roolia Palestiinan itsenäisyyskamppailussa. == Vankeuteen johtaneet tapahtumat == 15\. joulukuuta 2017 Tamimi osallistui Nabi Salihissa järjestettyyn mielenosoitukseen, joka muuttui väkivaltaiseksi, kun sotilaita alettiin paiskimaan kivillä. Mielenosoituksen aikana hänen 15-vuotias serkkunsa Mohammed Tamimi haavoittui vakavasti päähän sotilaiden ampumasta kumiluodista. Israelin turvallisuusjoukot tunkeutuivat Taminin perheen asuntoon, josta armeijan väitteiden mukaan oli heitelty kiviä sotilaita kohti. Tämän jälkeen Ahed Tamimi hyökkäsi yhdessä äitinsä ja toisen serkkunsa kanssa talonsa edustalla olevien sotilaiden kimppuun. Facebookiin ladatun videomateriaalin mukaan sotilaita lyötiin ja potkittiin. Tamimi pidätettiin 19. joulukuuta tehdyn öisen ratsian yhteydessä. Kahden viikon kuluttua hänet asetettiin syytteeseen turvallisuusjoukkojen vastaisesta hyökkäyksestä, provokaatiosta, uhkailusta sekä kivien heittelystä. Samaan aikaan esitettiin syytteet myös hänen äidilleen ja 21-vuotiaalle serkulleen Nour Tahimille, jotka oli pidätetty jo väikohtaksen yhteydessä. Tamimia uhkasi jopa 10 vuoden vankeus, mutta 24. maaliskuuta 2018 hän teki syyttäjän kanssa sopimuksen, jossa Tamimi myönsi osan 12 syytteistä, ja sai lopulta kahdeksan kuukauden vankilatuomion sekä hieman yli 1 000 euron sakot. Oikeudenkäynti järjestettiin suljetuin ovin Tamimin asianajajan vaatimuksesta huolimatta. Hänen äitinsä tuomittiin myös kahdeksan kuukauden vankeuteen ja serkku sai 16 päivän tuomion. Tamimi vapautettiin heinäkuun 2018 lopussa. == Lähteet == == Aiheesta muualla == Luokka:Palestiinalaisaktivistit Luokka:Vuonna 2001 syntyneet Luokka:Elävät henkilöt
Gustav Merkel

Gustav Merkel (1827–1885) oli saksalainen urkuri ja säveltäjä. Hänen opettajiensa joukossa olivat Friedrich Wieck (pianonsoitto), Johann Schneider (urkujensoitto) ja Robert Schumann (säveltäminen). Merkel toimi urkurina Dresdenissä ja pääsi siellä myöhemmin opettamaan konservatorioon. Hänen sävellyksensä yhdistelevät romantiikan ajan vaikutteita ja Johann Sebastian Bachin urkuteosten tyyliä. Merkelin tuotantoon kuuluu muun muassa uruille sävellettyjä sonaatteja.Muziekweb.nl: The complete organ sonatas of Gustav Merkel ; the complete organ sonatas of gustav merkel ; vol.1 Suomalainen urkuri ja säveltäjä Oscar Pahlman opiskeli 1862–1864 Dresdenissä Merkelin johdolla. == Lähteet == Luokka:Saksalaiset urkurit Luokka:Saksalaiset säveltäjät Luokka:Vuonna 1827 syntyneet Luokka:Vuonna 1885 kuolleet
Eeva Rajakangas

Eeva Rajakangas on suomalainen näyttelijä, muusikko ja Elokapina-aktivisti. Hän on valmistunut ylioppilaaksi Tampereen yhteiskoulun lukiosta ja opiskellut Taideyliopiston Sibelius-Akatemiassa sekä Teatterikorkeakoulussa Helsingissä. Rajakangas näytteli Uusi Päivä -televisiosarjassa Kaisla Helmistä vuosina 2017–2018. Alun perin hän tosin haki Stella Kuparisen rooliin, jonka sai Ronja Alatalo. Rajakangas opiskeli musiikkikasvatusta Sibelius-Akatemiassa vuosina 2017–2020. Hän aloitti ohjaajantaiteen opinnot Teatterikorkeakoulussa vuonna 2020. Hän on laulanut kahdessa eri kokoonpanossa: etnorockyhtye Vimmassa ja funk-rap-yhtye Fayassa. Vimma voitti Vuoden tulokas -palkinnon Etnogaalassa vuonna 2020. == Filmografia == === Televisiosarjat === Vuosi Sarja Rooli 2017–2018 Uusi päivä Kaisla Helminen 2021 Joulukalenteri: Korvatunturin Pulmapiste Pete ==Lähteet== Luokka:Suomalaiset näyttelijät Luokka:Suomalaiset laulajat Luokka:Syntymävuosi puuttuu Luokka:Elävät henkilöt
Heikki Rönnqvist

Heikki Artturi Rönnqvist (s. 3. heinäkuuta 1936 Viipuri) on kustannusalan ammattilainen, joka työskenteli Kirjayhtymän toimitusjohtajana. Rönnqvist tuli ylioppilaaksi 1956 ja valmistui valtiotieteen kandidaatiksi Helsingin yliopistosta 1964. Hän toimi Otavan tiedotussihteerinä 1964–1972 ja Kirjayhtymässä mainospäällikkönä 1972–1986, kaupallisena johtajana 1986–1989 ja toimitusjohtajana sekä hallituksen jäsenenä vuodesta 1990. Tästä tehtävästä hän jäi eläkkeelle vuonna 1996. Rönnqvistin vanhemmat olivat Arthur Rönnqvist ja Tyyne Häkkinen. Hänen puolisonsa vuodesta 1963 on opettaja Kirsti Lilja Marjatta Seppä. == Lähteet == Luokka: Suomalaiset yritysjohtajat Luokka:Vuonna 1936 syntyneet Luokka:Elävät henkilöt
Della Jones

Della Jones (s. 13. huhtikuuta 1946 Tonna) on Walesista kotoisin oleva brittiläinen oopperalaulaja, äänialaltaan mezzosopraano. Hän opiskeli Royal College of Musicissa, jossa voitti Kathleen Ferrier -muistostipendin; hän täydensi opintojaan myöhemmin Genevessä.Bach-Cantatas.com: Della Jones Jones teki ammattimaisen debyyttinsä vuonna 1970 ja liittyi Englannin kansallisoopperaan vuonna 1977. Covent Gardeniin hän liittyi vuonna 1983, ja hän alkoi esiintyä myös ulkomailla, kuten Ranskassa, Italiassa ja Yhdysvalloissa. Hänellä on laaja ohjelmisto. Hän on erikoistunut bel cantoon, erityisesti Gioacchino Rossiniin, mutta hänen tuotantonsa kattaa viisi vuosisataa Claudio Monteverdista, Henry Purcellista, Georg Friedrich Händelistä, Wolfgang Amadeus Mozartista, Rossinista, Gaetano Donizettista ja Richard Wagnerista modernimpaan ohjelmistoon, kuten Alban Bergiin, Edmund Rubbraan, Benjamin Britteniin, Leonard Bernsteiniin ja Peter Maxwell Daviesiin. Jones on tulkinnut myös Gilbertin ja Sullivanin tuotantoa. Oopperakirjallisuuden ulkopuolella Jones on esittänyt muun muassa Giuseppe Verdin requiemin ja ranskalaista laulumusiikkia. == Lähteet == Luokka:Brittiläiset oopperalaulajat Luokka:Mezzosopraanot Luokka:Vuonna 1946 syntyneet Luokka:Elävät henkilöt
Guédébiné

Guédébiné on maalaiskunta ja sen keskuskylä Kayesin alueen Diéman piirissä Malissa. Se sijaitsee 75 kilometriä Diémasta pohjoiseen. Kunnassa on 5 100 ja kylässä 1 600 asukasta (vuonna 2009). Guédébinén kunnan pinta-ala on 225 neliökilometriä. Se rajoittuu kaakossa Diéman piirin Béman, lounaassa Fassoudébén, luoteessa Nioron piirin Yérérén ja koillisessa Diabiguén kuntiin. Maisemaa leimaavat tasangot ja kukkulat. Vesistöjä ovat sadekaudella pohjoiseen virtaavat joet. Seutu kuuluu Sahelin vyöhykkeeseen. Vuotuinen sademäärä on 300–600 millimetriä. Kasvillisuus on pensassavannia. Kuntaan kuuluu kuusi kylää. Asukkaista 72,5 % on diawandoja, 12,5 % bambaroita, 7,5 % fulbeja, 4 % soninkeja ja 2,5 % maureja. Yleisimmät kielet ovat fulani ja bambara. Guédébinén ohi kulkee Diéman ja Nioron välinen päällystetty maantie. Seudun pääelinkeinot ovat maanviljely ja karjanhoito. Tärkeimmät viljelykasvit ovat durra, hirssi, maapähkinä, lehmänpapu ja vihannekset. Lisäksi harjoitetaan keräilyä, kalastusta, käsityöammatteja ja kaupankäyntiä. Nuoriso hakeutuu ansiotöihin kaupunkeihin tai pyrkii muuttamaan ulkomaille, jossa asuu arviolta kymmenen prosenttia guédébinélaisista. Palveluihin kuuluu terveyskeskus. Kunnassa ei ole julkista koulua, joska diawandot suhtautuvat kielteisesti ranskankieliseen koulutukseen. ==Lähteet== Luokka:Diéman piiri Luokka:Malin kunnat
Viron kuntauudistus 2017

Virossa toteutettiin vuonna 2017 hallintouudistus, jossa Viron kuntien määrää vähennettiin. Uudistukseen liittyy maakuntahallinnon purkaminen. == Lainsäädäntö == Laki hallintouudistuksesta hyväksyttiin riigikogussa kesäkuussa 2016. Lain mukaan kuntien minimikoko Virossa on 5 000 asukasta. Sääntöön on poikkeuksia. == Kuntamuutokset == Muutoksessa Viron kuntien määrä väheni 134:llä 213:sta 79:ään. Pienten, alle 5 000 asukkaan kuntien määrä väheni 152:lla 169:stä 17:ään yhdistämällä pikkukuntia. Näin ollen isompien, yli 5 000 asukkaan kuntien määrä kasvoi 18:lla. Muutos koski erityisesti harvaan asuttuja maakuntia maan länsi-, itä- ja eteläosissa; ei niinkään pohjoisosaa: esimerkiksi Harjumaan 23 kunnasta 13 säilyi entisellään ja Hiidenmaan kunnat yhdistettiin yhdeksi. == Maakunnat == Muutoksen osana maakuntahallinto puretaan vuoden 2018 aikana. == Ystävyyskuntaongelma == Suomen ja Viron kunnilla on ollut 1990-luvulla aloitettuja ystävyyskuntasuhteita yli 250. Molemmissa maissa tapahtuneiden merkittävien kuntamuutosten takia osapuolet joutuvat pohtimaan suhteiden tulevaisuutta uudelta pohjalta. == Lähteet == == Aiheesta muualla == * * * * Luokka:2017
Matti Saarelainen

Matti Jaakko Saarelainen (s. 28. syyskuuta 1959 Polvijärvi) on suomalainen valtiotieteen tohtori, joka on toiminut Ulkomaalaisviraston johtajana vuosina 1998–2004 ja Euroopan hybridiuhkien torjunnan osaamiskeskuksen johtajana vuosina 2017–2019. ==Ura== ===Nuoruus ja työuran alku=== Matti Saarelainen syntyi opettaja Eero Saarelaisen ja opettaja Kaija Kulinin perheeseen. Saarelainen toimi kouluvuosinaan Suomen Teiniliitossa kotiseudullaan Pohjois- Karjalassa. Hän oli keskustanuori. Hän aloitti uransa Suojelupoliisissa vuonna 1980 virkaa tekevänä ylimääräisenä etsivänä. Saarelainen valmistui yhteiskuntatieteiden kandidaatiksi 1987 ja väitteli valtiotieteen tohtoriksi Helsingin yliopistossa 1996. Väitöskirjan aiheena oli Suomen ulkomaalaispolitiikka. Saarelainen toimi Suojelupoliisin ylitarkastajana 1991–1998, alueyksikön päällikkönä 2004–2005 ja osastopäällikkönä vuodesta 2008. Silloisen Ulkomaalaisviraston ylijohtaja Saarelainen oli 1998–2004. Sisäministerinä toimineen Kari Rajamäen mukaan Saarelainen pakotettiin eroamaan, kun hänen osastosihteeriksi ylentämänsä virolaisnainen jäi kiinni lahjusten ottamisesta. Saarelainen otettiin takaisin Suojelupoliisiin. Saarelaisen asiasta antama selvitys on kadonnut sekä nykyisen maahanmuuttoviraston että sisäministeriön arkistoista. Saarelainen oli valtioneuvoston kanslian erityisasiantuntija 2005–2008. Sen jälkeen hän palasi Suojelupoliisiin osastopäälliköksi. ===Vaiheet Euroopan hybridiuhkien torjunnan osaamiskeskuksessa=== Saarelainen nimitettiin vuonna 2017 Euroopan hybridiuhkien torjunnan osaamiskeskuksen väliaikaiseksi johtajaksi.Hybridikeskukselle väliaikainen johtaja – vuosien kokemus muun muassa suposta. Yle, 12.4.2017. Viitattu 8.4.2018 Hän irtisanoutui ja palasi Suojelupoliisiin erityisasiantuntijan virkaan vuonna 2019. Eroaminen hybridiuhkien torjuntakeskuksesta johtui hänen syyllistymisestään seksuaaliseen häirintään kahta työntekijää kohtaan, mikä kuitenkin kerrottiin julkisuuteen vasta vuoden 2023 alussa. ===Osuus kansalaisuuden myöntämiseen=== Iltalehden toimittaja Jarno Liski paljasti vuonna 2022, että ollessaan ulkomaalaisviraston ylijohtaja Saarelainen olisi ystävänsä, liikemies Kai Paanasen pyynnöstä järjestänyt venäläiselle liikemiehelle Gennadi Timtšenkolle Suomen kansalaisuuden vuonna 1999 tavallista nopeammalla menettelyllä ja pyytämättä Suojelupoliisilta lausuntoa. Suojelupoliisi ilmoitti keväällä 2022 tekevänsä selvityksen Saarelaisen osuudesta Timtšenko-tapauksessa, mutta selvitys keskeytettiin. Saman vuoden syksyllä Saarelainen jäi eläkkeelle. Maaliskuussa 2023 Saarelainen irtisanoutui myös tehtävästään Vaasan yliopistossa, missä hän oli ollut virkatyönsä ohessa puolipäiväisesti vanhempana tutkijana vuodesta 2021. ==Julkaisut== Saarelainen on julkaissut teoksen Muhammedin pitkä varjo. Tutkimus poliittisen islamin Länsi-Euroopalle aiheuttamasta haasteesta (1992) ja väitöskirjan Perusteltu pelko (1996). == Lähteet == Luokka:Suomen turvallisuuspoliisin henkilökunta Luokka:Valtionlaitosten johtajat Luokka:Vuonna 1959 syntyneet Luokka:Elävät henkilöt
Märta Eerikintytär

Märta Eerikintytär (1277 tai 1282 – 1341) oli tanskalainen prinsessa, josta tuli Birger Maununpojan puolisona Ruotsin kuningatar. Kronikoiden mukaan avioliitosta sovittiin jo vuonna 1288, ja Märta kasvoi Ruotsissa erossa sisaruksistaan. Hänen isänsä oli surmattu jo vuonna 1286, ja veljestä Eerik Menvedistä tuli kuningas jo 12-vuotiaana. Märtan ja Birgerin häitä juhlittiin Tukholmassa vuonna 1298. Pariskunnalle syntyi kolme poikaa ja kaksi tytärtä. Birger kuoli vuonna 1321, mutta Märta eli vielä 20 vuotta leskenä. Viimeisinä vuosinaan hän asui luostarissa Næstvedissä, Sjællandin eteläosassa. == Lähteet == Luokka:Ruotsin kuningattaret Luokka:1200-luvulla syntyneet Luokka:Vuonna 1341 kuolleet
Catherine Bott

Catherine Bott (s. 11. syyskuuta 1952 Leamington Spa, Englanti) on brittiläinen sopraano. Hän aloitti uransa vanhan musiikin tulkitsijana ja onkin saavuttanut maailmanlaajuista tunnustusta barokin ajan vokaalimusiikin tulkitsijana. Häntä kuullaan solistina kymmenillä eri levyillä. Näiden joukossa ovat tulkinnat Johannes-passiosta (Johann Sebastian Bach Stephen Cleoburyn johtaman Choir of King's Collegen kanssa sekä Claudio Monteverdin, John Blowin, Henry Purcellin ja Alessandro Stradellan eräistä teoksista. Decca julkaisi The World of Catherine Bott -levyn vuonna 2001.Bach-Cantatas.com: Catherine Bott (Soprano) Tuoreemman musiikin saralla Bott on levyttänyt muun muassa Gabriel Faurén requiemin, Ralph Vaughan Williamsin Sinfonia Antarctican, Carl Nielsenin sinfonian nro 3, Michael Torken teoksen Four Proverbs, Nikolai Korndorfin Hymn III:n ja Michael Nymanin sävellyksen Noises, Sounds and Sweety Airs. Bott loi pääroolin Francis Grierin teoksessa Five Joyful Mysteries King’s Collegessa Cambridgessa, ja piti saman säveltäjän laulusarjan Love without Hope Yhdysvaltain-ensiesityksen Lincoln Centerissä New Yorkissa. Bott on esittänyt myös Jonathan Doven teoksia ja ollut solistina Joe Duddellin sävellyksen kantaesityksessä. == Lähteet == Luokka:Brittiläiset oopperalaulajat Luokka:Sopraanot Luokka:Vuonna 1952 syntyneet Luokka:Elävät henkilöt
Itäväylä (täsmennyssivu)

Itäväylä voi tarkoittaa seuraavia asioita: * Itäväylä, katu, Seututie 170:n osuus Helsingissä * Itäväylä, yhtye * Itäväylä (lehti), lehti
Sofia Eerikintytär

Sofia Eerikintytär (k. 1286) oli tanskalainen prinsessa, josta tuli Valdemar Birgerinpojan puolisona Ruotsin kuningatar. Sofia oli Tanskan kuningas Eerik IV Plovpenningin tytär. Hän syntyi luultavasti aikaisintaan vuonna 1240. Hänen avioliittonsa oli osa sulhasen isän, Birger Jaarlin suunnitelmaa Ruotsin ja Tanskan välisten suhteiden parantamiseksi. Sofian sisar meni naimisiin Norjan kuninkaan kanssa, ja kaksi muuta sisarta lähetettiin luostariin Roskildeen. Sisaret eivät viihtyneet luostarissa, vaan muuttivat myöhemmin Ruotsiin Sofian ja Valdemarin hoviin. == Lähteet == Luokka:Ruotsin kuningattaret Luokka:Vuonna 1286 kuolleet
Akna Montes

Akna Montes on vuorijono Venuksessa. Sen sijainti on 68.9°N, 318.2°E, ja se on 830 kilometrin pituinen. Akna on pohjois-eteläsuuntainen harjanne, joka muodostaa Lakshmi Planumin pohjoisen reunuksen. Lakshmin ylätasanko on muodostunut laajoista tulivuoren purkauksista ja rajoittuu vuorijonoihin joka suunnassa. Tasangot näyttävät epätasaisilta vuorten lähellä. Tämä viittaa siihen, että vuoristo syntyi osittain tasangon muodostumisen jälkeen. Vuoristossa sijaitseva törmäyskraatteri Wanda on halkaisijaltaan 22 kilometria. Sen havaitsi ensimmäisenä neuvostoliittolaiset Venera 15 ja Venera 16 avaruusluotaimet vuonna 1984. == Lähteet == Luokka:Venuksen vuoret